Qvidam reuertentes ad propria post orationis vota ante sancti Maioli sepulchrum peracta, mirabilem  iocundam in suo itinere viderunt eiusdem sancti virtutem. Nam quodam die Dominico, perueniunt ad quendam Ligeris portum. Vbi diu multumque expectantes manserunt vt adducerent eis nautæ nauim ad transnauigandum. Sed obstinati nautæ, petitionem non curant audire eorum: vnde dum nomen sancti Maioli inuocant, vt eos super illud negotium audiat, orant, diuino nutu nauis a loco suo submouetur,  ad ripam, quo consedebant, peruenit. Quod videntes Deo gratias reddiderunt,  in naui intrantes, ad optatum littus peruenerunt sine terreno remige,  sine terreno ductore.